גנה דימיטרובה

גנה דימיטרובה (בבולגרית: Гeна Димитpова;‏ 6 במאי 1941 – 11 ביוני 2005) הייתה סופרן אופרה בולגריה. קולה היה ידוע בעצמתו וברוחב היריעה שלו בשימוש בתפקידים אופראיים כמו טורנדוט, בקריירה של ארבעה עשורים. גנה דימיטרובה נולדה בכפר הבולגרי בגלז', כ-25 ק"מ מפלבן, ב-6 במאי 1941. היא החלה לשיר במקהלת בית הספר וקולה העוצמתי הוביל לכך שהוצע לה מקום בקונסרבטוריון סופיה. למדה אצל כריסטו ברמברוב בין השנים 1959 ל-1964 היא סווגה בתחילה כמצו סופרן, בשנה השנייה היא הוכרה כסופרן. לאחר שסיימה את לימודיה בקונסרבטוריון הממלכתי של בולגריה, היא החלה ללמד שירה. פריצת הדרך שלה הגיעה ב-1967, בתור אביגיל בהפקה של האופרה והבלט הלאומיים בסופיה של נבוקו של ג'וזפה ורדי, לאחר ששתי זמרות סופרן אחרות נשרו. בהקלטות המוקדמות קולה של דימיטרובה עדיין לא הגיע למלוא עצמתו, שהפך לסימן ההיכר שלה. ברבות מהפקות הנבוקו המוקדמות, ה-C הגבוה האופציונלי הסופי מושמט בקבלטה, Salgo già, שאותה תכלול בהמשך הקריירה שלה. דימיטרובה זכתה בתחרות הזמר הבינלאומית של סופיה בשנת 1970, הפרס כולל קורס לימודים ב־Scuola di Perfezionamento של לה סקאלה. הופעת הבכורה שלה באיטליה, בתור Turandot הייתה בטרוויזו ב-1975. באותו תפקיד הייתה הופעת הבכורה שלה בלה סקאלה ב-1983 מול הטנור פלאסידו דומינגו בהפקתו המפוארת של פרנקו זפירלי. היא שרה גם בתיאטרו קולון בבואנוס איירס בשנים 75–1974, שם שרה את טוסקה, טורנדוט, אנדריאה שנייה, איל טרובטורה ודון קרלו. הטורנדוט שלה נשמר גם בסרטון של הפקת הארנה של ורונה מ-1983, עם ניקולה מרטינוצ'י וססיליה גסדיה. בשנת 1987, קיימה את הופעת הבכורה שלה מטרופוליטן אופרה בניו יורק בביצוע אותו תפקיד. דימיטרובה אמרה פעם על התפקיד: "טורנדוט אולי לא התפקיד האהוב עליי, אבל הוא מאפשר לי להפגין את יכולות קולי. כפי שהמוזיקה נכתבה, צריך קול חזק כמו חצוצרה כדי לעשות איתה צדק". הופעת הבכורה שלה בארצות הברית הייתה ב-1981 כשהיא הופיעה בתפקיד אלווירה בארנני. היא שרה במרכז האמנויות ברביקן לה ג'וקונדה של פונצ'ילי ב-1983 לפני שעלתה להופעת הבכורה שלה בית האופרה המלכותית, קובנט גארדן באותה שנה. את הבכורה המאוחרת שלה היא ייחסה מאוחר יותר פשוט ל"פוליטיקה". דימיטרובה שרה גם כמה תפקידי מצו-סופרן ברפרטואר שלה. הבולטים שבהם היו אמנריס, שעשתה בהעלאת "אאידה" בלה סקאלה ב-1985 מול מריה קיארה בתפקיד הראשי ולוצ'אנו פבארוטי בתפקיד רדאמס. כאבולי מ"דון קרלו" של ורדי. לאחר פרישתה מהבמה בשנת 2001, דימיטרובה נשארה פעילה בעבודה עם זמרים צעירים. אחת מתלמידותיה היא זמרת הסופרן אלנה ברמובה.. דימיטרובה מתה מסרטן במילאנו ב-11 ביוני 2005. לאחר מותה הבטיחה ממשלת בולגריה להקים קרן על שמה לזמרים צעירים מבטיחים. פסגת דימיטרובה באנטארקטיקה נקראת על שם גניה דימיטרובה. "גאלה מטרופוליטן אופרה ליום השנה ה-25 של ג'יימס לוין" (אנ') (1996), DVD של דויטשה גרמופון, B0004602-09 ג'וזפה ורדי: "הלומברדים", ‏Teatro alla Scala,1984 ‏DVD של Warner Music Vision‏, 0927-44927-2 ג'וזפה ורדי: "נבוקו" Teatro alla Scala, 1987, ‏DVD של Warner Music Vision,‏ 5050467-0944-2-0 ג'וזפה ורדי: "אאידה", תיאטרו אלה סקאלה, 1986, ArtHaus Music BR/DVD, 109087 מדיה וקבצים בנושא גנה דימיטרובה בוויקישיתוף גנה דימיטרובה, במסד הנתונים הקולנועיים IMDb (באנגלית) גנה דימיטרובה, באתר AllMusic (באנגלית) גנה דימיטרובה, באתר MusicBrainz (באנגלית) גנה דימיטרובה, באתר Yandex.Music (ברוסית) גנה דימיטרובה, באתר Discogs (באנגלית) אתר האינטרנט הרשמי של גנה דימיטרובה (באנגלית) גנה דימיטרובה, באתר "Find a Grave" (באנגלית) The Associated Press, Ghena Dimitrova, 64, Soprano Known for Powerful Voice, Is Dead, The New York Times, ‏13 June 2005 Her page on the Stars of Bulgarian Opera site with 4 mp3 audio clips of selected arias Interview with Ghena Dimitrova, January 27, 1987 Works by or about Ghena Dimitrova at Internet Archive Performance record: Dimitrova, Ghena on the MetOpera Database Ghena Dimitrova discography at Discogs Goodwin, Noël (2001). "Dimitrova, Ghena". In Sadie, Stanley (ed.). New Grove Dictionary of Music and Musicians. Vol. 7 (2nd ed.). Macmillan Publishers Limited. p. 353. Blyth, Alan (27 ביוני 2005). "Ghena Dimitrova, Obituary". The Guardian. נבדק ב-6 במאי 2016. {{cite web}}: (עזרה) Ghena Dimitrova (Obituary), The Telegraph, 13 June 2005 Associated Press (13 ביוני 2005). "Ghena Dimitrova, 64, Soprano Known for Powerful Voice, Is Dead". The New York Times. נבדק ב-6 במאי 2016. {{cite web}}: (עזרה) "DIMITROVA, Ghena". The International Who's Who 2001 (64th ed.). London: Europa Publications Limited. 2000. p. 404. ISBN 1-85743-081-6. "Opera Diva Ghena Dimitrova". "Ghena Dimitrova". Гена Димитрова - момичето от село, което покори света (in Bulgarian)